**5 клас Домашна работа – 9 учебна седмица**

**Български език**

1. *Моля препишете в тетрадките:*

**Второстепенни части на изречението – Допълнение - видове**

Различаваме 2 вида допълнения - **преки и непреки**.

**Прякото допълнение** означава предмет, пряко засегнат от действието и свързан с него без допълнителни думи**.**

***Например:*** Ученик удари **Йото. Кого** удари ученикът?

Васко си написа **домашната. Какво** написа Васко?

**Непрякото допълнение** означава предмет, непряко засегнат от действието и свързан с него с допълнителна дума.

***Например:*** Мама се обади **на баба. На кого** се обади мама?

Мама се обади **по телефона. По какво** се обади мама?

**Домашна работа по История и Цивилизации**

1. *Моля препишете в тетрадките:*

**Първите писмености**

Нуждата от предаване на информация и запазването на знанията и историческите факти обусловило появата на писмеността.

**Клинописите** възникват в **Месопотамия** и предствляват знаци със заострени чертички. Изписвали се върху меки глинени плочки със заострени тръстикови стъбла и след това се изпичали, за да се съхранят.

**Йероглифите** се появяват в **Египет** и са съчетание от рисунки и знаци.

Изписвали се върху папируси, специално обработена кора на дърво, с черно или червено мастило.

**Финикийските букви** били първите създадени букви, съответстващи на съгласните звукове.

**Литература**

1. *Моля прочетете.*

Пирът на олимпийците става все по-весел. На тези пирове боговете реша-ват всички работи, на тях определят те съдбата на света и на хората. От Олимп разпраща Зевс на хората своите дарове и утвърждава реда и законите на земята. В ръцете на Зевс се намира съдбата на хората; щастие и нещастие, добро и зло, живот и смърт – всичко е в неговите ръце. До вратата на Зевсо-вия дворец има два съда. В единия съд са даровете на доброто, в другия – на злото. Зевс черпи от тях добро и зло и ги изпраща на хората. Горко на оня човек, комуто гръмовержецът загребва дарове само от съда на злото. Горко и на оногова, който нарушава установения от Зевс ред на земята и не съблюда-ва неговите закони. Застрашително ще навъси Кроносовият син гъстите си вежди, черни облаци ще покрият тогава небето. Великият Зевс ще се разлю-ти и страшно ще настръхнат косите му, очите му ще пламнат в непоносим блясък; ще махне той с десница и ще блесне огнена мълния, гръмотевици ще забоботят по цялото небе и ще се разтърси високият Олимп.  
 Не само Зевс бди да се спазват законите. До неговия престол стои пазе-щата законите богиня Темида. Тя свиква по заповед на гръмовержеца събра-ния на боговете на светлия Олимп и народни събрания на земята и следи да не се нарушават редът и законът. На Олимп е и Зевсовата дъщеря, богинята Дике (Дика), която бди за правосъдието. Зевс наказва строго несправедливите съдии, когато Дике му донесе, че те не спазват законите, дадени от Зевс. Богиня Дике е защитничка на правдата и враг на измамата. Зевс пази реда и правдата в света и изпраща на хората щастие и нещастие. Но макар че Зевс изпраща на хората щастието и нещастието им, тяхната участ се определя от неумолимите богини на съдбата – мойрите, живеещи на светлия Олимп. Участта и на самия Зевс е в техните ръце.  
 Над смъртни и над богове властвува съдбата. Никой не може да избегне нейните повели. Няма сила, няма власт, която би могла да измени нещичко от онова, което е отредено на боговете и на смъртните. Пред съдбата може само смирено да се преклониш и да й се подчиниш. Само мойрите знаят по-велите на съдбата. Мойрата Клото преде нишката на живота на човека, опре-деляйки продължителността на живота му. Скъса ли се нишката, свършва и животът.  
 Мойрата Лахеза изтегля, без да гледа, жребия, който се пада на човека в живота. Никой не е в състояние да измени определената от мойрите съдба, тъй като третата мойра, Атропа, записва в дълъг свитък всичко, що са определили на човека в живота нейните сестри, а което е веднъж записано в свитъка на съдбата, то е неизбежно. Великите, строги мойри са неумолими.  
На Олимп има още една богиня на съдбата – тя е богинята Тюхе, богиня на щастието и благоденствието. От рога на изобилието рога на божествената коза Амалтея, с мляко, от която бил отхранен самият Зевс, тя сипе дарове на хората и честит е оня човек, който срещне в своя жизнен път богинята на щастието Тюхе; но колко рядко се случва това и колко нещастен е човекът, от когото се отвърне богинята Тюхе, която доскоро му е давала своите дарове!  
 Така царува на Олимп великият цар на хората и боговете Зевс, заобиколен от сонм светли богове, пазейки реда и правдата в целия свят.